Аԥсны зегь раасҭа имариоу атур Шәача аԥсшьара аиҳа еиҳауп
© Sputnik / Томас ТхайцукОтдых туристов в Абхазии
© Sputnik / Томас Тхайцук/
АТОР аналитикатә маҵзура урыстәылатәии аҳәаанырцәтәии акурортқәа рҟны ахәқәа рмониторинг мҩаԥыргоит.
АҞӘА, нанҳәа 24 - Sputnik. Аԥсны цәыббрамзазы аԥсшьаразы ахәқәа 45% ишеиҵахазгьы зегь раасҭа имариоу атур Шәача аԥсшьара аиҳа еиҳахоит, абри атәы аҩуеит Урыстәыла атуроператорцәа Рассоциациа акьыԥхьымҭа Вестник.
24 Нанҳәа, 16:30
Аплиажтә турпакетқәа цәыббра алагамҭазы еиҳа иалырхуеит зхала иҟоу ауаа, аҿар.
Аҳа "1001 тур" астатистика ала атурқәа аазхәаз атуристцәа рыбжьара ахәыҷқәа зцу 61% ыҟазар, цәыббра 1-7 азы аҳаирплан ахархәараз урҭ рхыԥхьаӡара 30% роуп иҟоу.
Апандемиа ҟалаанӡа Аԥсны аԥсшьара еснагь еиҳа имариан Шәача аасҭа. Аха уажәы Краснодартәи атәылаҿацә аҿы иҟоу аҭахрақәа инарықәыршәаны арегион аотелиерцәа рҭагылазаашьа уадаҩхеит.
Шәачатәи атурқәа рыхәԥса 23,5% илаҟәит, абилеҭқәа рыхә акәзаргьы убас. Ҩыџьа еиҳа имариоу апакеттә тур аархәар рылшоит жәамш рзы 21,5 – 26,6 нызқьмааҭ ҳәа.
Ростуризм аиҳабы Зарина Догузова ишылҳәо ала Краснодартәи атәылаҿацә аҿы заанаҵтәи аҿаҵарақәа 20-30% итәоит.
Ҟәбантәи аотельқәагьы ахәқәа ладырҟәуеит: цәыббрамза алагамҭазы Анапа жәамш аԥсшьара ахә 40% еиҵахеит нанҳәа иаҿырԥшны, Шәача –абжеиҵара.
Аҳәаанырцәтәи ахырхарҭақәа рҿы ахәбзиала актәи аҭыԥ ннакылоит Ҭырқәтәыла. Ара жәамштәи апакет 39 650 мааҭ ҳәа ҩыџьа иаархәар ҟалоит (цәыббра 1-7).
Ҭырқәтәыла ашьҭахь ареитинг иаҵанакуеит Кипр, Египет, Болгариа, ЕАЕ (жәамш - 70-74 нызқь мааҭ ҩыџьа рзы).